Σωτήρης Τσαφούλιας

O Σωτήρης Τσαφούλιας (Πειραιάς, 20 Οκτωβρίου 1975) είναι Έλληνας σκηνοθέτης του κινηματογράφου, της τηλεόρασης και του θεάτρου, καθώς και σεναριογράφος.

 Βιογραφία 
Γεννήθηκε το 1975 στον Πειραιά. Σπούδασε Διοίκηση Ναυτιλιακών Επιχειρήσεων και Ναυτικό Δίκαιο, όμως η μεγάλη του αγάπη ήταν από μικρή ηλικία ο κινηματογράφος. Έτσι, αφού ασχολήθηκε για κάποια χρόνια με επιχειρήσεις, τελικά τον κέρδισε ο κινηματογράφος. Ο ίδιος έχει δηλώσει πως δεν έχει σπουδάσει σκηνοθεσία, αλλά είναι αυτοδίδακτος. Η πρώτη του μεγάλη κινηματογραφική έμπνευση υπήρξαν οι ταινίες του Ρόκι.Σωτήρης Τσαφούλιας: Ποιος είναι ο σκηνοθέτης που συγκλόνισε με τις θέσεις του για το MeToo. ethnos.gr. 13.02.2021. Ανακτήθηκε στις 18/03/2024.

 Καριέρα 
Η πρώτη του μεγάλου μήκους ταινία ήταν ο «Κοινός Παρονομαστής» (2014), με την οποία συμμετείχε σε αρκετά διεθνή φεστιβάλ κερδίζοντας βραβεία σε διάφορες κατηγορίες, ανάμεσα τους το βραβείο Σκηνοθεσίας, Σεναρίου, Καλύτερης ταινίας και Βραβείο Κοινού. Το σενάριο του «Κοινού Παρανομαστή» μεταφέρθηκε στο θεατρικό σανίδι από τον Didier Long (Γάλλο θεατρικό σκηνοθέτη) και έκανε πρεμιέρα στο «Theatre de l’ Atelier» στο Παρίσι, το 2017. To «Έτερος Εγώ» (2016) ήταν η δεύτερη μεγάλου μήκους ταινία του η οποία στο Διεθνές Φεστιβάλ Κινηματογράφου Θεσσαλονίκης απέσπασε 2 βραβεία: Το Βραβείο Κοινού «Μιχάλης Κακογιάννης» και τo Βραβείο Επιτροπής Νεότητας Πανεπιστημίων Θεσσαλονίκης - Καλύτερη Ταινία.Εύα Μπαϊρακτάρη. Σωτήρης Τσαφούλιας: Το βιογραφικό του επιτυχημένου σκηνοθέτη του «Έτερος Εγώ». flash.gr. 16.09.2021. Ανακτήθηκε στις 18/03/2024.

Δείγμα της δουλειάς του στο θέατρο είναι οι παραστάσεις: Αινιγματικές παραλλαγές (2022), Ο Επισκέπτης (2023), Μικρά Συζυγικά Εγκλήματα (2023), Η Αξία της Ζωής (2024).Σωτήρης Τσαφούλιας - Βιογραφία. unstage.gr. Ανακτήθηκε στις 18/03/2024.

Στην τηλεόραση, έχει γράψει και σκηνοθετήσει την τηλεοπτική σειρά Έτερος Εγώ, η οποία αποτελείται από τους κύκλους Έτερος Εγώ: Χαμένες Ψυχές (2019), Έτερος Εγώ: Κάθαρσις (2020) και Έτερος Εγώ: Νέμεσις (2023), ενώ έχει σκηνοθετήσει και το μυθιστόρημα «Δεκαεπτά κλωστές» του Πάνου Δημάκη σε σενάριο Μιρέλλας Παπαοικονόμου για το κανάλι της Cosmote TV (2024). Το 2025 επέστρεψε, πάλι για το κανάλι της Cosmote TV, με την νέα του σειρά 6 επεισοδίων ΡΙΦΙΦΙ εμπνευσμένη από την περιβόητη ληστεία σε τράπεζα της Αθήνας το 1992, σε σκηνοθεσία του και σενάριο Βασίλη Ρίσβα και Δήμητρας Σακαλή.Ζωή Δημητρίου. “17 Κλωστές”: Όλα όσα ξέρουμε για τη νέα -άχαστη- σειρά του Σωτήρη Τσαφούλια. provocateur.gr. 15.07.23. Ανακτήθηκε στις 18/03/2024.

 Παραπομπές 

 Εξωτερικοί σύνδεσμοι 


Κατηγορία:Έλληνες σκηνοθέτες
Κατηγορία:Έλληνες σεναριογράφοι